ai4bharat/Pralekha huggingface dataset:
युवा कार्यक्रम एवं खेल मंत्रालय
युवा मामलों और खेल मंत्रालय द्वारा आयोजित जी20 के तहत युवा20 पूर्व शिखर बैठक, प्रतिनिधियों की भ्रमण यात्रा के साथ शुरू हुई
लेह-लद्दाख के लेफ्टिनेंट गवर्नर ब्रिगेडियर  बी.डी. मिश्रा  ने लद्दाख हाट के स्टॉल का उद्घाटन किया
लगभग 30 देशों के 100 से अधिक प्रतिनिधि शिखर-सम्मेलन बैठक में भाग लेंगे
युवा और खेल मामलों के मंत्रालय द्वारा आयोजित जी20 के तहत युवा20 पूर्व शिखर सम्मेलन बुधवार को लेह और उसके आसपास भ्रमण यात्रा के साथ शुरू हुई। बैठक का आयोजन 26 से 28 अप्रैल तक किया जा रहा है।
युवा 20 के प्रतिनिधियों ने हेमिस और थिकसे मठों का दौरा किया और लद्दाख की समृद्ध सांस्कृतिक विरासत की एक झलक देखी।
हेमिस मठ में, प्रतिनिधियों ने प्रसिद्ध एक रहस्यमय और ऊर्जावान मुखौटा चाम नृत्य देखा। चाम नृत्य तिब्बती बौद्ध धर्म के सभी चार विद्यालयों- निंगमा, शाक्य, काग्यू और गेलुग में उनके अनुष्ठानों में एक पवित्र नृत्य के रूप में आयोजित किया जाता है। यह पवित्र नृत्य बौद्ध तांत्रिक प्रथाओं को परिलक्षित करता है।
इसके बाद प्रतिनिधियों ने थिक्से मठ का भ्रमण किया, जहां उन्होंने बौद्ध भिक्षुओं के साथ प्रार्थना की।
प्रतिनिधियों ने मैत्रेयी मंदिर का भी भ्रमण किया। इस मंदिर में मैत्रेयी बुद्ध की प्रतिमा है। प्रतिनिधियों ने इन्डुस और जंसकार के संगम का दौरा किया। इसके अलावा वे पठार साहेब गुरुद्वारा भी गये।
शाम को लेह-लद्दाख के उप-राज्यपाल ब्रिगेडियर  बी डी मिश्रा  ने लद्दाख हाट के स्टाल का उद्घाटन किया। इस मौके पर उन्होंने प्रतिनिधियों के साथ बातचीत भी की।
युवा20 पूर्व शिखर बैठक साझा भविष्य के पांच युवा 20 विषयों पर केंद्रित है, ये हैं लोकतंत्र और शासन में युवा, उद्योग 4.0 कार्य का भविष्य, नवाचार और 21वीं सदी के कौशल, जलवायु परिवर्तन और आपदा जोखिम में कमी: स्थिरता को जीवन का एक तरीका बनाना, शांति निर्माण और सुलह: नो वॉर एंड हेल्थ, वेलबीइंग एंड स्पोर्ट्स: एजेंडा फॉर यूथ के युग की शुरुआत।
भारत ने एक दिसंबर, 2022 को एक वर्ष की अवधि के लिए यानी 30 नवंबर, 2023 तक जी20 की अध्यक्षता हासिल की है। इसकी अध्यक्षता के लिए भारत का विषय है, वसुधैव कुटुम्बकम है। यह इसकी सभ्यता में निहित है।
इसलिए हमारी थीम - 'एक पृथ्वी, एक परिवार, एक भविष्य' है।
जी20 अध्यक्षता के फ्रेमवर्क के तहत, इसका भारत सरकार के युवा मामले एवं खेल मंत्रालय का युवा मामले विभाग युवा20 का आयोजन कर रहा है। युवा20 जी20 के आधिकारिक समूहों में से एक है। युवा 20 एंगेजमेंट ग्रुप बेहतर कल के लिए विचारों पर राष्ट्र के युवाओं से परामर्श करने और कार्रवाई के लिए एक एजेंडा तैयार करने के लिए अखिल भारतीय चर्चाओं का आयोजन कर रहा है। युवा 20 युवाओं को जी20 प्राथमिकताओं पर अपने दृष्टिकोण और विचार व्यक्त करने के लिए एक मंच प्रदान करेगा।
युवा 20 पूर्व शिखर अन्य हितधारकों के साथ सहयोग और नेटवर्किंग के अवसर प्रदान करेगा और युवाओं के विकास में योगदान देगा। सभी प्रासंगिक हितधारकों से इस अवसर का लाभ उठाने, सीखने, नेटवर्क बनाने और एक दूसरे के साथ जुड़ने की अपेक्षा की जाती है।
युवा20 पूर्व शिखर युवा प्रतिनिधियों से सक्रिय भागीदारी की उम्मीद कर रहा है, ताकि इसे एक सार्थक और रोमांचक कार्यक्रम में बदल दिया जा सके।
.......
एमजी/एमएस/आरपी/एसवी
(Visitor Counter : 147
रक्षा मंत्रालय
78वें ईएमई कोर दिवस का आयोजन
(इलेक्ट्रॉनिक्स एवं मैकेनिकल इंजीनियर्स कोर, जिन्होंने 15 अक्टूबर 2020 को अपना 78वां कोर दिवस मनाया, भारतीय सेना के उपकरणों एवं हथियार प्रणालियों की संपूर्ण रेंज को पूर्ण जीवन चक्र, डिजाइन के स्तर से लेकर हटाये जाने तक, के दौरान एकीकृत इंजीनियरिंग सहायता प्रदान करते हुए प्रौद्योगिकी और नवाचार की शक्ति का दोहन करके सेना की युद्ध क्षमता को बढ़ाने के लिए के लिए जिम्मेदार है।
ईएमई कोर ने विभिन्न क्षेत्रों में नई ऊंचाइयां हासिल की है और युद्ध के दौरान मुकाबले में प्रभावशीलता बढ़ाने में एक गुणक शक्ति साबित हुआ है। इस कोर ने कोविड-19 महामारी के दौरान वेंटीलेटर सहित महत्वपूर्ण चिकित्सा उपकरणों को मिशन की तैयारी जैसी स्थिति में रखते हुए अपनी उपयोगिता साबित की है। कोर ने कई नवाचार विकसित किये जिन्होंने कोविड-19 से लड़ने के राष्ट्रीय प्रयास में योगदान दिया है।
यह कोर हमेशा भारतीय सेना में एडवेंचर स्पोर्ट्स के क्षेत्र में आगे रहा है। इसने पर्वतारोहण, स्काई डाइविंग, नौकायन, गर्म पानी के गुब्बारे, पैरा नौकायन, हैंग ग्लाइडिंग, स्कीइंग, राफ्टिंग, कैनोइंग और अंटार्कटिका की खोज के क्षेत्र में जबरदस्त गति दी है। पदमश्री पुरस्कार विजेता मिल्खा सिंह, जिन्हें उड़न सिख के रूप में भी जाना जाता है, ने तीन ग्रीष्मकालीन ओलंपिक और राष्ट्रमंडल खेलों में भारत का प्रतिनिधित्व किया। कर्नल जे. के. बजाज, वीएसएम, एसएम ने पर्वतारोहण के क्षेत्र में उत्कृष्ट प्रदर्शन किया है। हाल ही में लेफ्टिनेंट कर्नल भारत पन्नू ने ‘वर्चुअल रेस एक्रॉस अमेरिका’ जीता, जबकि लेफ्टिनेंट कर्नल विशाल अहलावत, जो कि एक मैराथन धावक हैं, ने विभिन्न हाफ मैराथन प्रतियोगिताओं में कई रिकॉर्ड बनाकर प्रशंसा हासिल की है।
ईएमई कोर हमेशा समय की मांग के अनुरूप भारतीय सेना की अभियान संबंधी तैयारियों को उच्चतम स्तर पर बनाये रखने के लिए तत्पर रही है। यह सैन्य शिल्पकार विदा ले चुके अपने बांधवों को पूरी तरह से वचन देता है कि कोर उनकी विरासत को बनाए रखेगा और देश को गौरव दिलाएगा।
पर्यटन मंत्रालय
दारा शिकोह पुस्तकालय भवन के लिए "एडॉप्ट ए हेरिटेज: अपनी धरोहर, अपनी पहचान" परियोजना के तहत 28वां समझौता ज्ञापन प्रदान किया गया
28वां समझौता ज्ञापन-एमओयू के तहत 15 मार्च 2021 को "एडॉप्ट ए हेरिटेज, यानी एक विरासत को अपनाएं: अपनी धरोहर, अपनी पहचान" परियोजना दारा शिकोह पुस्तकालय भवन, दिल्ली को प्रदान की गयी है। परियोजना भारत सरकार के पर्यटन मंत्रालय सहित सरकारी हितधारकों, कला, संस्कृति और भाषा विभाग  राष्ट्रीय राजधानी क्षेत्र दिल्ली सरकार और निजी संस्थाएँ अर्थात् स्मारक मित्र, कला और सांस्कृतिक विरासत न्यास और संग्रहालय तथा कला परामर्श द्वारा संयुक्त रूप से कार्यान्वित की जाएगी।
इस समझौता ज्ञापन के तहत, स्मारक मित्र ने भवन और बाहरी क्षेत्र की सफाई, कचरे के डिब्बे की व्यवस्था, बेंच, शौचालय, व्याख्यात्मक संकेत और दिशा सूचक संकेत, पीने के पानी की सुविधा, रोशनी  सहित बुनियादी सुविधाओं के विकास, भूनिर्माण, सभी के लिए उपयोग / अवरोध मुक्त स्मारक / सभी के लिए सुगमता का प्रावधान,, इंटरैक्टिव और अनुभवात्मक अवधि  सहित दीर्घाओं की स्थापना, प्राचीन वस्तुओं के आरक्षित संग्रह के लिए कक्ष / सुरक्षा, सुरक्षा प्राचीन वस्तुओं के संग्रह के लिए कक्ष / सुरक्षा, सुरक्षा और उन्नत निगरानी प्रणाली  आदि और उन्नत सुविधाएं जैसे कैफेटेरिया , स्मारिका दुकान, ब्रोशर और पत्रक, पुस्तकालय और पढ़ने के क्षेत्र, कला प्रतिष्ठान, वेबसाइट डिजाइनिंग, ऐप आधारित बहुभाषी ऑडियो-गाइड, वाई-फाई आदि के संचालन और रखरखाव की योजना बनाई है।
समझौता ज्ञापन की अवधि पांच साल की प्रारंभिक अवधि के लिए है लेकिन स्मारक मित्र के प्रदर्शन के आधार पर इसकी अवधि बढ़ाई जा सकती है।
गृह मंत्रालय
केंद्रीय गृह मंत्री श्री अमित शाह ने दिल्ली में छतरपुर स्थित सरदार पटेल कोविड केयर सेंटर का दौरा कर तैयारियों की समीक्षा की
श्री अमित शाह ने कहा 10,000 बिस्तर वाला सरदार पटेल कोविड केयर सेंटर दिल्ली के लोगों को बड़ी राहत प्रदान करेगा
केंद्र की मोदी सरकार देश के सभी नागरिकों को हर संभव सहायता प्रदान करने के लिए कटिबद्ध है- श्री अमित शाह
केंद्रीय गृह मंत्री ने इस चुनौतीपूर्ण समय मे सरदार पटेल कोविड केयर सेंटर का संचालन करने के लिए आईटीबीपी  कर्मियों के साहस की सराहना की ; कहा राष्ट्र और दिल्ली के लोगों की सेवा करने की उनकी प्रतिबद्धता अद्वितीय है
केंद्रीय गृह मंत्री श्री अमित शाह ने शनिवार को दिल्ली में छतरपुर स्थित राधा स्वामी सत्संग ब्यास में बनाए गए सरदार पटेल कोविड सेंटर का दौरा कर इसकी तैयारियों की समीक्षा की। श्री अमित शाह ने कहा कि 10,000 बिस्तर वाला यह कोविड केयर सेंटर दिल्ली के लोगों को बड़ी राहत प्रदान करेगा।
केंद्रीय गृह मंत्री ने कहा कि केंद्र की मोदी सरकार अपने नागरिकों को हर संभव सहायता प्रदान करने के लिए कटिबद्ध है। श्री अमित शाह ने इस चुनौतीपूर्ण समय मे इस कोविड केयर सेंटर का संचालन करने के लिए आईटीबीपी  कर्मियों के साहस की सराहना करते हुए कहा कि राष्ट्र और दिल्ली के लोगों की सेवा करने की उनकी प्रतिबद्धता अद्वितीय है।
श्री अमित शाह ने राधा स्वामी सत्संग ब्यास और इस विशाल कोविड सुविधा की स्थापना मे मदद करने वाले सभी लोगों के प्रति आभार भी व्यक्त किया। इस अवसर पर गृह राज्य मंत्री श्री जी किशन रेड्डी, दिल्ली के मुख्यमंत्री श्री अरविंद केजरीवाल, गृह सचिव श्री अजय भल्ला सहित केंद्र और दिल्ली सरकार के अनेक वरिष्ठ अधिकारी भी उपस्थित थेl
स्वास्थ्य एवं परिवार कल्याण मंत्रालय
भारत में राष्ट्रव्यापी टीकाकरण अभियान के तहत कोविड-19 टीके की 31करोड़ से ज्यादा खुराक दी गयी
पिछले 24 घंटे में देश में टीके की 61.19 लाख खुराक दी गयीं
पिछले 24 घंटे में 48,698 दैनिक नये मामले दर्ज किए गए
भारत में सक्रिय मामलों की संख्या घटकर 5,95,565 हुई, संख्या 86 दिनों के बाद 6 लाख से कम हुई
लगातार 44वें दिन बीमारी से स्वस्थ होने वाले लोगों की संख्या दैनिक नये मामलों की संख्या से ज्यादा
रिकवरी रेट बढ़कर 96.72 प्रतिशत हुआ
दैनिक पॉजिटिविटी रेट 2.79 प्रतिशत, लगातार 19वें दिन पांच प्रतिशत से कम
भारत में कोविड-19 टीकाकरण अभियान के तहत प्रदान किए जा चुके टीकों की खुराक की संख्या कल 31 करोड़ को पार कर गयी जिसके साथ देश ने एक महत्वपूर्ण उपलब्धि हासिल कर ली। एक अस्थायी रिपोर्ट के अनुसार आज सुबह 7 बजे तक 42,00,839 सत्रों में देश में कोविड-19 के टीके की कुल 31,50,45,926 करोड़ खुराक दी जा चुकी है। पिछले 24 घंटे में टीके की 61,19,169 खुराक दी गयीं।
इनमें ये शामिल हैं:
|
|
एचसीडब्ल्यू
|
|
पहली खुराक
|
|
1,01,83,459
|
|
दूसरी खुराक
|
|
71,75,222
|
|
एफएलडब्ल्यू
|
|
पहली खुराक
|
|
1,74,05,275
|
|
दूसरी खुराक
|
|
93,02,922
|
|
आयु वर्ग 18-44 वर्ष
|
|
पहली खुराक
|
|
7,91,80,154
|
|
दूसरी खुराक
|
|
17,15,458
|
|
आयु वर्ग 45-60 वर्ष
|
|
पहली खुराक
|
|
8,59,69,905
|
|
दूसरी खुराक
|
|
1,40,81,556
|
|
60 वर्ष से ज्यादा
|
|
पहली खुराक
|
|
6,70,95,979
|
|
दूसरी खुराक
|
|
2,29,35,996
|
|
कुल
|
|
31,50,45,926
कोविड-19 टीकाकरण को सबके लिए उपलब्ध कराने का नया चरण 21 जून, 2021 को शुरू हुआ। केंद्र सरकार पूरे देश में टीकाकरण की रफ्तार और गुंजाइश बढ़ाने के लिए प्रतिबद्ध है।
भारत में पिछले 24 घंटे में 48,698 नये मामले दर्ज किए गए हैं।
लगातार 19वें दिन देश में कोविड-19 के नये मामलों की संख्या एक लाख से कम दर्ज की गयी। यह केंद्र और राज्यों/केंद्रशासित प्रदेशों के सहयोग से किए जा रहे सतत प्रयासों का नतीजा है।
भारत में कोविड-19 के सक्रिय मामलों की भी संख्या लगातार घट रही है। सक्रिय मामलों की संख्या गिरकर आज 5,95,565 हो गयी। सक्रिय मामलों की संख्या 86 दिनों के बाद 6 लाख से कम हुई है।
पिछले 24 घंटे में सक्रिय मामलों की संख्या में कुल 17,303 की कमी आयी है। यह अब देश के कुल कोविड पॉजिटिव मामलों का केवल 1.97 प्रतिशत है।
साथ ही ज्यादा लोगों के कोविड-19 संक्रमण से स्वस्थ होने के साथ लगातार 44वें दिन बीमारी से स्वस्थ होने वाले लोगों की दैनिक संख्या कोविड-19 के दैनिक नए मामलों से ज्यादा है। पिछले 24 घंटे में बीमारी से 64,818 लोग स्वस्थ हुए हैं।
पिछले 24 घंटे में दैनिक नये मामलों की तुलना में बीमारी से16,000 से ज्यादा  लोग स्वस्थ हुए हैं।
भारत में महामारी के शुरू होने के बाद से पहले ही कुल 2,91,93,085 लोगों में कोविड-19 ठीक हो चुका है और पिछले 24 घंटे में बीमारी से कुल 64,818 लोग स्वस्थ हुए हैं। बीमारी से स्वस्थ की राष्ट्रीय दर भी बेहतर होकर 96.72 प्रतिशत हो गयी है और इसमें लगातार वृद्धि हो रही है।
भारत में जांच की क्षमता में महत्वपूर्ण वृद्धि के साथ पिछले 24 घंटे में कुल 17,35,781 जांच हुईं। इसके साथ देश में अब तक हुए जांच की कुल संख्या 39.95 करोड़ से ज्यादा  है।
जहां एक तरफ पूरे देश में कोविड की जांच बढ़ गयी है, वहीं दूसरी तरफ साप्ताहिक पॉजिटिविटी रेट भी लगातार घट रहा है। साप्ताहिक पॉजिटिविटी रेट इस समय 2.97 प्रतिशत है जबकि दैनिक पॉजिटिविटी रेट आज 2.79 प्रतिशत हो गया। यह लगातार 19 दिनों से पांच प्रतिशत से कम बना हुआ है।
एमजी/एएम/पीके/डीसी
(Visitor Counter : 296
सड़क परिवहन एवं राजमार्ग मंत्रालय
श्री नितिन गडकरी ने भारत और जापान के बीच इंफ्रास्ट्रक्चर के सतत विकास को मजबूत करने के लिए जापानी प्रतिनिधिमंडल से मुलाकात की
केंद्रीय सड़क परिवहन और राजमार्ग मंत्री श्री नितिन गडकरी ने आज नई दिल्ली में भारत में जापान के राजदूत श्री हिरोशी सुजुकी की उपस्थिति में जापान के प्रधानमंत्री के विशेष सलाहकार और मुंबई-अहमदाबाद राष्ट्रीय हाई स्पीड रेल परियोजना के लिए संयुक्त समिति की बैठक के सह-अध्यक्ष डॉ. मसाफुमी मोरी के नेतृत्व वाले जापानी प्रतिनिधिमंडल से मुलाकात की।
दोनों पक्षों ने सड़क परिवहन और लॉजिस्टिक्स सर्विस से संबंधित सड़क इंफ्रास्ट्रक्चर के क्षेत्र में विचारों का आदान-प्रदान किया और सतत परिवहन विकास, वैकल्पिक स्वच्छ और हरित ईंधन, यात्रियों और कार्गो की आवाजाही के लिए नवीन पारगमन प्रौद्योगिकियों के विकास के क्षेत्र में क्षमता विकास और प्रौद्योगिकी साझा करने पर विचार-विमर्श किया। नॉर्थ-ईस्ट रोड नेटवर्क कनेक्टिविटी सुधार परियोजनाओं के साथ-साथ भारत के उत्तर-पूर्व क्षेत्र के लिए भारत-जापान सतत विकास पहल पर जोर दिया गया।
इस बैठक के माध्यम से दोनों देशों के साझा मूल्यों और रणनीतिक और आर्थिक मामलों से जुड़े परस्पर हितों की दृढ़ नींव पर परिवहन और रसद में समकालीन चुनौतियों के प्रभावी समाधान के लिए जापान के साथ भारत की निरंतर साझेदारी और सहयोग को मजबूत करने का मार्ग प्रशस्त किया गया।
राष्ट्रीय वित्तीय रिपोर्टिंग प्राधिकरण
राष्ट्रीय वित्तीय रिपोर्टिंग प्राधिकरण ने आईएल एंड एफएस फाइनेंशियल सर्विसिज़ लिमिटेड के वैधानिक लेखा  की लेखा गुणवत्ता समीक्षा रिपोर्ट जारी की
 ने आईएल एंड एफएस फाइनेंशियल सर्विसिज़ लिमिटेड  के वैधानिक लेखा  की लेखा गुणवत्ता समीक्षा रिपोर्ट जारी की। वैधानिक लेखा परीक्षण डेलॉइट हस्किन्स एंड सेल्स एलएलपी  के द्वारा किया गया है।
अपने गठन  के बाद एनएफआरए की यह पहली एक्यूआर रिपोर्ट है। कंपनी अधिनियम, 2013 की धारा 132  तथा एनएफआरए नियम, 2018 के अंतर्गत एक्यूआर रिपोर्ट तैयार की गई है। एनएफआरए नियमों के तहत लेखा मानकों तथा लेखा परीक्षण मानकों की निगरानी और कार्यान्वयन की जिम्मेदारी प्राधिकरण पर है।
एनएफआरए ने एक्यूआर रिपोर्ट में निष्कर्ष के तौर पर कहा है कि लेखा के मानकों के अनुपालन में विफलता इतनी महत्वपूर्ण है कि डीएचएस के पास लेखा रिपोर्ट जारी करने के लिए पर्याप्त औचित्य नहीं था। इस तथ्य को स्पष्ट किया गया कि लेखा के मानकों के अनुरूप ही लेखा परीक्षण का काम पूरा किया गया है। इसके अतिरिक्त डीएचएस की गुणवत्ता नियंत्रण प्रणाली और पद्धतियां अपर्याप्त एवं अप्रभावी पाई गईं।
इसके अतिरिक्त एनएफआरए इस बात का जांच करेगा कि क्या एक्यूआर रिपोर्ट के संबंध में कंपनी अधिनियम, 2013 की धारा 132  के तहत अनुशासनात्मक कार्रवाई की जा सकती है।
एक्यूआर की पूरी रिपोर्ट डाउनलोड करने के लिए यहां क्लिक करें :
एक्यूआर की पूरी रिपोर्ट के सारांश को डाउनलोड करने के लिए यहां क्लिक करें :
वाणिज्य एवं उद्योग मंत्रालय
सीआईपीएएम ने बौद्धिक संपदा प्रतिस्पर्धा के लिए प्रविष्टियां आमंत्रित की
उद्योगिक संवर्धन आंतरिक व्यापार विभाग के आईपीआर संवर्धन और प्रवंधन प्रकोष्ठ  ने एसोचैम और एरिक्सन इंडिया के सहयोग से स्कूलों, पोलिटेक्नीक संस्थानों, कॉलेजों और विश्वविद्यालयों के छात्रों के लिए बौद्धिक सम्पदा  प्रतिस्पर्धा ‘आईप्रिज्म’ का दूसरा संस्करण शुरू किया है। युवा पीढ़ी में नवोन्मेष और सृजनात्मकता की संस्कृति को बढ़ावा देने के उद्देश्य से यह प्रतिस्पर्धा युवा निर्माताओं को अपनी सृजनात्मकता को राष्ट्रीय मंच पर पहचान दिलाने का एक अवसर प्रदान करेगा।
इस वर्ष प्रविष्टियां ‘‘दैनिक जीवन में आईपी’’ में दो श्रेणियां-फिल्म निर्माण और कॉमिक बुक निर्माण हैं। फिल्म निर्माण प्रतिस्पर्धा में 60 सैकंड लंबी सजीव /फिल्म वीडियो की प्रविष्टियां स्वीकार की जाएंगी। जब की कॉमिक बुक निर्माण में 5 पृष्ठों के अंतर्गत कॉमिक में कहानी सुनाने के लिए भागीदारों को प्रोत्साहित किया जाएगा। विजेता टीम को स्कूल/संस्थान/कॉलेज के लिए विशेष ट्रोफी के अलावा 2 लाख रुपये से अधिक का नकद पुरस्कार दिया जाएगा। विजेताओं की सीआईपीएएम की आधिकारिक वेबसाइट  में भी जानकारी दी जाएगी। प्रविष्टियां प्राप्त करने के अंतिम तिथि 30 मई, 2019 है।
आईपी जागरुकता पैदा करना आज की ज्ञान अर्थव्यवस्था में महत्वपूर्ण हो गया है। जहां नवोन्मेष विकास और राष्ट्र की सफलता निर्धारित करता है। जागरुकता पैदा करने से न केवल छात्र नवोन्मेष और उसकी असीमित संभावनाओं के प्रति प्रेरित होते है बल्कि आईपी अधिकारों के संबंध में सम्मान पैदा करने में मदद मिलती है बल्कि जालसाझी और पाइरेसी को भी रोका जा सकता है।
प्रतिस्पर्धा के बारे में पूर्ण विवरण और नियमित अपडेट के लिए www.iprism.co.in में पहुंचा जा सकता है। सीआईपीएएम ट्वीटर पर @CIPAM_India अथवा फेसबुक CIPAM India पर देखा जा सकता है।
देश में आईपी इको प्रणाली सृजित करने के लिए राष्ट्रीय आईपीआर नीति 12 मई, 2016 को अपनाई गई थी।
आरकेमीणा/एएम/केपी/सीएल
(Visitor Counter : 238
कोयला मंत्रालय
कोल इंडिया का लक्ष्य गैर-कार्यकारी कर्मियों के लिए जल्द से जल्द वेतन समझौता करना है
आपसी सहमति से इस समझौते को करने के लिए वार्ता जारी है
कोयला मंत्रालय ने यह स्पष्ट किया है कि कोल इंडिया लिमिटेड  ने एनसीडब्ल्यूए- XI के तहत अब तक पांच बैठकें की हैं। इस कंपनी का उद्देश्य आपसी सहमति से अपने गैर-कार्यकारी कर्मियों के वेतन समझौते को जल्द से जल्द पूरा करना है।
सीआईएल अपने संघों  के साथ सौहार्दपूर्ण और मित्रतापूर्ण संबंध बनाए रखता है. साथ ही देश में कोयला क्षेत्र के महत्व को देखते हुए किसी भी तरह के मतभेद या हड़ताल से बचने का प्रयास करता है। इस संबंध में वार्ता चल रही है और आम तौर पर समझौते को पूरा करने में समय लगता है।
यह उल्लेख करना उचित है कि सीआईएल देश का पहला सार्वजनिक क्षेत्र का उपक्रम  था, जिसने पिछले तीन वेतन समझौतों को सफलतापूर्वक पूरा किया था। इस परंपरा को कायम रखते हुए सीआईएल को उम्मीद है कि इस बार भी जल्दी से वेतन समझौते पर मुहर लग जाएगी। वहीं, इसके आगे यह भी कहा गया है कि उपरोक्त कथन के विपरीत कोई भी रिपोर्ट तथ्यात्मक रूप से गलत और एकतरफा है।
नवीन एवं नवीकरणीय ऊर्जा मंत्रालय
नवीन एवं नवीकरणीय ऊर्जा मंत्रालय ने ‘स्वच्छता पखवाड़ा’ सफलतापूर्वक मनाया
 और इसके अधीनस्थ संस्थानों ने 1 जून से 15 जून, 2019 तक ‘स्वच्छता पखवाड़ा’ मनाया। नवीन एवं नवीकरणीय ऊर्जा मंत्रालय ने इस अवधि के दौरान अनेक गतिविधियां आयोजित कीं। कर्मचारियों द्वारा श्रमदान, व्याख्यानों और संगोष्ठियों का आयोजन इन गतिविधियों या कार्यकलापों में शामिल हैं। इसका उद्देश्य ‘स्वच्छ भारत’ के संदेश का व्यापक प्रचार-प्रसार करना रहा है।
नवीन एवं नवीकरणीय ऊर्जा मंत्रालय में सचिव श्री आनंद कुमार ने जीवन में स्वच्छता की अहमियत पर एक व्याख्यान देकर स्वच्छता पखवाड़ा अभियान का शुभारंभ किया। उन्होंने 4 जून, 2019 को नई दिल्ली स्थित सीजीओ परिसर में वृक्षारोपण अभियान में भी भाग लिया।
स्वच्छता पखवाड़े के दौरान आयोजित की गई कुछ प्रमुख गतिविधियां निम्नलिखित हैं –
· नवीन एवं नवीकरणीय ऊर्जा मंत्रालय के सभी पदाधिकारियों को ‘स्वच्छता शपथ’ दिलाई गई। मंत्रालय के कर्मचारियों के बीच स्वच्छता लोगो वाली टी-शर्ट और साफ-सफाई वाली किटों का वितरण किया गया।
· पोस्टर, बैनर, होर्डिंग्स, पैम्फलेट इत्यादि के जरिये स्वच्छता संदेश का प्रचार-प्रसार करने के लिए विभिन्न अभिनव तरीकों का उपयोग किया गया।
· 4 जून, 2019 को नई दिल्ली स्थित केंद्र सरकार के संगठनों  के परिसर में स्वच्छ पर्यावरण के लिए मंत्रालय के अधिकारियों द्वारा वृक्षारोपण अभियान चलाया गया।
· नवीन एवं नवीकरणीय ऊर्जा मंत्रालय ने सीजीओ परिसर के निकट स्थित दो सार्वजनिक शौचालयों की साफ-सफाई और मरम्म्त करवाई। मंत्रालय द्वारा पूरे वर्ष के दौरान इन दोनों शौचालयों की नियमित साफ-सफाई और रख-रखाव सुनिश्चित किया जाएगा।
· मंत्रालय ने ‘जैव गैस/बायोमास - अपशिष्ट से ऊर्जा’ पर संगोष्ठी आयोजित की, ताकि कर्मचारियों और अधिकारियों को व्यक्तिगत एवं पर्यावरणीय स्वच्छता की विशिष्ट अहमियत के प्रति संवेदनशील बनाया जा सके। इस संगोष्ठी में अनेक संस्थानों के पदाधिकारियों ने भाग लिया।
· आम परिसर, शौचालयों, सीढ़ियों, लिफ्ट इत्यादि सहित कार्यालयों की साफ-सफाई करने और पुरानी फाइलों/अभिलेखों को हटाने के लिए विशेष अभियान चलाया गया।
आयुर्वेद, यूनानी और सिद्धा मेडिसिन के निदान-शास्त्र तथा उसकी शब्दावली के मानकीकरण पर दो-दिवसीय अंतर्राष्ट्रीय सम्मेलन आज नई दिल्ली में "पारंपरिक चिकित्सा  निदान-शास्त्र संबंधी डेटा के संग्रह और वर्गीकरण पर नई दिल्ली घोषणा" को लागू करने के साथ संपन्न हुआ।
इस सम्मेलन में पारंपरिक चिकित्सा प्रणाली को लेकर 16 भागीदार देशों में शामिल हैं- श्रीलंका, मॉरीशस, सर्बिया, कुराकाओ, क्यूबा, म्यांमार, इक्वेटोरियल गिनी, कतर, घाना, भूटान, उज्बेकिस्तान, भारत, स्विट्जरलैंड, ईरान, जमैका और जापान।
यह सम्मेलन पारंपरिक चिकित्सा के निदान और शब्दावली के मानकीकरण के लिए समर्पित व्यापक स्तर की भागीदारी के संदर्भ में सभी महाद्वीपों को शामिल करने वाला अब तक का सबसे बड़ा अंतरराष्ट्रीय आयोजन है।
विश्व स्वास्थ्य संगठन – एसईएआरओ के क्षेत्रीय निदेशक डॉ पूनम खेत्रपाल सिंह के 25 फरवरी, 2020 को उद्घाटन संबोधन से सम्मेलन के लिए माहौल तैयार हो गया। इसमें 21वीं सदी की सार्वजनिक स्वास्थ्य चुनौतियों के समाधान में टीएम सिस्टम की शक्ति और उनके महत्व को रेखांकित किया गया। विश्व स्वास्थ्य संगठन की सहायक महानिदेशक डॉ. समीरा असमा वीडियो कॉन्फ्रेंस के माध्यम से शामिल हुई। उन्होंने सार्वजनिक स्वास्थ्य में टीएम सिस्टम को आगे बढ़ाने के लिए डेटा और साक्ष्य के रणनीतिक उपयोग की क्षमता पर जोर दिया। आयुष सचिव डॉ. राजेश कोटेचा ने उद्घाटन सत्र में सार्वभौमिक स्वास्थ्य कवरेज प्राप्त करने के प्रयास में भारत में पारंपरिक चिकित्सा प्रणालियों के योगदान के बारे में बताया।
सम्मेलन में चर्चा के विषयों में शामिल हैं:
पारंपरिक चिकित्सा की गणना और वर्गीकरण में चुनौतियों का सामना करना पड़ता है।
· टीएम सिस्टम के लिए आईसीडी को अपनाना और उनका कार्यान्वयन करना।
· स्वास्थ्य प्रणालियों में पारंपरिक चिकित्सा की प्रासंगिकता और विनियमन।
· जापान के प्रोफेसर केनजी वतनबे द्वारा टीएम डेटा और डिजिटल स्वास्थ्य के बारे में वैश्विक तस्वीर प्रस्तुत की गई। इसमें सार्वजनिक स्वास्थ्य में टीएम को अपनाने पर मुख्य रूप से जोर दिया गया और विभिन्न प्रतिभागियों द्वारा देश के दृष्टिकोण प्रस्तुत किए गए।
घाना सरकार के उप-स्वास्थ्य मंत्री श्री अलेक्जेंडर कोडो कोम एब्बन और कुराकाओ की स्वास्थ्य मंत्री श्रीमती सुज़ैन कैमेलिया रोमर ने विचार-विमर्श में नेतृत्व की भूमिका निभाई और दुनिया भर में टीएम सिस्टम के प्रचलन को आगे बढ़ाने के लिए सूचना प्रौद्योगिकी और नए सांख्यिकीय उपकरणों को अपनाने की जोरदार वकालत की।
सम्मेलन वैचारिक स्तर पर पारंपरिक चिकित्सा प्रणालियों के दायरे में अंतर्राष्ट्रीय बीमारियों के अंतर्राष्ट्रीय वर्गीकरण  के विस्तार के उद्देश्य को आगे बढ़ाने में सफल रहा, जिसमें सभी देश एक समान हैं। इस बात पर भी सहमति व्यक्त की गई कि आईसीडी के पारंपरिक चिकित्सा अध्याय के दूसरे मॉड्यूल पर काम तेज किया जाना चाहिए और इसके लिए हिस्सेदारी रखने वाले देशों के सहयोगात्मक प्रयासों की जरूरत है। आईसीडी के टीएम अध्याय में शामिल करने के लिए आयुर्वेद, यूनानी और सिद्धा प्रणालियों की उपयुक्तता भी इंगित की गई थी।
नई दिल्ली घोषणा में स्वास्थ्य देखभाल के एक महत्वपूर्ण क्षेत्र के रूप में पारंपरिक चिकित्सा के लिए देशों की प्रतिबद्धता पर जोर दिया गया। इसने आगे चलकर डब्ल्यूएचओ के अंतर्राष्ट्रीय वर्गीकरण में आयुर्वेद, यूनानी और सिद्धा जैसे पारंपरिक चिकित्सा पद्धतियों को शामिल करने का अवसर मांगा, जो दुनिया भर में स्वास्थ्य प्रबंधन के लिए मानक नैदानिक उपकरण है।
गृह मंत्रालय
केन्द्रीय गृह एवं सहकारिता मंत्री श्री अमित शाह ने प्रधानमंत्री श्री नरेन्द्र मोदी को जन्मदिन की शुभकामनाएँ दी
देश के सर्वप्रिय नेता व हम सभी के प्रेरणास्त्रोत प्रधानमंत्री श्री नरेन्द्र मोदी जी को जन्मदिवस की शुभकामनाएं देता हूँ और ईश्वर से उनके उत्तम स्वास्थ्य व सुदीर्घ जीवन की कामना करता हूँ
मोदी जी ने अपनी भारत प्रथम की सोच व गरीब कल्याण के संकल्प से असंभव कार्यों को संभव करके दिखाया है
गरीब कल्याण, सुशासन, विकास, राष्ट्रसुरक्षा व ऐतिहासिक सुधारों के समांतर समन्वय से मोदी जी ने माँ भारती को पुन: सर्वोच्च स्थान पर आसीन करने के अपने संकल्प को धरातल पर चरितार्थ किया है
यह एक निर्णयक नेतृत्व और उस नेतृत्व में जनता के अटूट विश्वास के कारण ही सम्भव हो पाया है
एक सुरक्षित, सशक्त व आत्मनिर्भर नए भारत के निर्माता मोदी जी का जीवन सेवा और समर्पण का प्रतीक है
आजादी के बाद पहली बार करोड़ों गरीबों को उनका अधिकार देकर मोदी जी ने उनमें आशा और विश्वास का भाव जगाया है,आज देश का हर वर्ग चट्टान की तरह मोदी जी के साथ खड़ा है
भारतीय संस्कृति के संवाहक मोदी जी ने देश को अपनी मूल जड़ों से जोड़कर विकास के हर क्षेत्र में आगे ले जाने का काम किया है
मोदी जी की दूरदर्शीता व नेतृत्व में आज का यह नया भारत एक विश्वशक्ति बनकर उभरा है, मोदी जी ने वैश्विक नेता के रूप में अपनी पहचान बनाई है, जिसका पूरी दुनिया सम्मान करती है
केन्द्रीय गृह एवं सहकारिता मंत्री श्री अमित शाह ने प्रधानमंत्री श्री नरेन्द्र मोदी को जन्मदिन की शुभकामनाएँ दी हैं। अपने ट्वीट्स में श्री अमित शाह ने कहा कि देश के सर्वप्रिय नेता व हम सभी के प्रेरणास्त्रोत प्रधानमंत्री श्री नरेन्द्र मोदी जी को जन्मदिवस की शुभकामनाएं देता हूँ और ईश्वर से उनके उत्तम स्वास्थ्य व सुदीर्घ जीवन की कामना करता हूँ। मोदी जी ने अपनी भारत प्रथम की सोच व गरीब कल्याण के संकल्प से असंभव कार्यों को संभव करके दिखाया है।
गृह एवं सहकारिता मंत्री ने कहा कि गरीब कल्याण, सुशासन, विकास, राष्ट्रसुरक्षा व ऐतिहासिक सुधारों के समांतर समन्वय से मोदी जी ने माँ भारती को पुन: सर्वोच्च स्थान पर आसीन करने के अपने संकल्प को धरातल पर चरितार्थ किया है। यह एक निर्णयक नेतृत्व और उस नेतृत्व में जनता के अटूट विश्वास के कारण ही सम्भव हो पाया है।
श्री अमित शाह ने यह भी कहा कि एक सुरक्षित, सशक्त व आत्मनिर्भर नए भारत के निर्माता मोदी जी का जीवन सेवा और समर्पण का प्रतीक है। आजादी के बाद पहली बार करोड़ों गरीबों को उनका अधिकार देकर मोदी जी ने उनमें आशा और विश्वास का भाव जगाया है। आज देश का हर वर्ग चट्टान की तरह मोदी जी के साथ खड़ा है।
केन्द्रीय गृह एवं सहकारिता मंत्री ने कहा कि भारतीय संस्कृति के संवाहक मोदी जी ने देश को अपनी मूल जड़ों से जोड़कर विकास के हर क्षेत्र में आगे ले जाने का काम किया है। मोदी जी की दूरदर्शीता व नेतृत्व में आज का यह नया भारत एक विश्वशक्ति बनकर उभरा है। मोदी जी ने वैश्विक नेता के रूप में अपनी पहचान बनाई है, जिसका पूरी दुनिया सम्मान करती है।